29/03/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 232/2009

Resolución do 25 de febreiro de 2010, do Departamento Territorial da Consellería de Economía e Industria de A Coruña, de autorización administrativa, aprobación do proxecto de execución e declaración de utilidade pública, en concreto, da instalación eléctrica no Concello de Carral (expediente IN407A 232/2009). Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión Fenosa Distribución, S. A. Enderezo social: Avda. de Arteixo, 171- A Coruña. Denominación: L. M. T., C. T., R. B. T., Brexa. Situación: Carral. Características técnicas: Liña eléctrica de media tensión aérea, a 15/20 kV, de 557 m de lonxitude, en condutor LA-56, coa orixe na L. M. T. a C. T. Cabrois e final no C. T. proxectado de 50 kVA, tipo aéreo, en Brexa, e rede de baixa tensión de 412 m de lonxitude, en condutor RZ. Concello de Carral. Resultan os seguintes feitos: Primeiro. –A petición someteuse a información pública por Acordo do 8 de xuño de 2009, do Departamento Territorial, publicada no DOG do 21 de xullo de 2009, no BOP de A Coruña do 7 de xullo de 2009 e no diario La Opinión de 2 de xullo de 2009, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Ase mesmo practicouse notificación individual ós afectados. Segundo. –Dentro do prazo establecido foron presentadas alegacións por: Dona Yaret Becedoni Oñederra, propietaria dos predios n.° 17 e 19, solicita que se realice outro trazado para a liña de media tensión que deixe libres as parcelas n.° 17 e 19 ou ben que se eleve a altura dos apoios n.° 2, 3 e 4, de forma que a altura máxima de calquera posible edificación nas mencionadas parcelas poda alcanzar os 9 metros. O que a elevación se efectúe só nos apoios n.° 2 e 3 respecto da parcela n.° 17 coa referida altura. Don Benito Angel Chaquet Huanga, propietario do predio n.° 18, solicita que a liña de media tensión ascenda a 15 metros de altura ao seu paso pola parcela da súa propiedade. Destas alegacións se Ile deu traslado á empresa solicitante, manifestando Unión Fenosa Distribución, S. A., o seguinte. Predios n.° 17 e 19, manifesta que o proxecto realizouse conforme o Decreto 3151/68 de 28 de novembro do R. T. L. E. A. T., sen que existan limitacións nin prohibicións que impidan a constitución da servidume. Modificar este trazado, segundo a primeira alegación, suporía trasladar as afeccións a outros propietarios non incluídos no expediente. En canto á modificación dos apoios co obxeto da construción dunha hipotética edificación, o artigo n.° 162 do Real Decreto 1955/2000, de 1 de decembro, prohíbe a construción de edificios na franxa definida pola proxección sobre o terreo dos condutores extremos, nas condicións máis desfavorables, incrementada coas distancias regulamentarias. Para salvar a distancia mínima de 5 metros entre os cables condutores e a hipotética edificación a altura actual dos cables na parte máis desfavorable de 9,15 metros, deberíase incrementar en 4,85 metros, o que suporía un 53% máis, superando así un dos límites establecidos no artigo 161 do R. D. 1955/2000 de 1 de decembro, que permitiría a aceptación desta variante proposta. Predio n.° 18, manifesta que incrementar a altura dos cables condutores, que na parte máis desfavorable teñen uns 9 metros, suporía aumentar a altura un 67% (dos 9 aos 15 metros), véndose así superado polo menos un dos límites establecidos no artigo n.° 161 do Real Decreto 1955/2000 de 1 de decembro. Que o proxecto realizouse conforme ao Decreto 3151/68 de 28 de novembro, R. T. L. E. A. T., sen que existan limitacións nin prohibicións que impidan a constitución da servidume de paso. FUNDAMENTOS DE DEREITO Primeiro. –O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo. –No expediente cumpríronse os trámites que sinala o artigo 53 da citada Lei 54/1997, e os regulamentos ordenados no Título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Terceiro. –Con relación ás alegacións presentadas cabe dicir que o trazado da liña de media tensión ao C. T. Brexa é o máis idóneo e cumpre có indicado no art.57 da Lei 54/97, do Sector Eléctrico, e o artigo 161 do R. D. 1955/2000, de 1 de decembro, de transporte, distribución, comercialización, subministro e procedemento de autorización de instalacións de enerxía eléctrica, polo que non proceden as alegacións formuladas. De acordo co que antecede e no exercicio das competencias atribuídas RESOLVE: Autorizar, aproba-lo proxecto de execución e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo. Sr. conselleiro de Economía e Industria no prazo de un mes, contado a partir do día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. A Coruña, 25 de febreiro de 2010. Tristana Moraleja Gómez Xefa territorial da Coruña